**Проект**

**ПРАВИЛНИК ЗА ДЕЙНОСТТА НА РЕГИОНАЛНА НАРОДНА БИБЛИОТЕКА „ИВАН ВАЗОВ“**

**Вносител: Здравко Димитров – Кмет на Община Пловдив**

Съгласно чл.26, ал.4, изр.2 от Закона за нормативните актове, в законоустановения срок от 30 дни, Община Пловдив чрез настоящото публикуване за обществена консултация, предоставя възможност на заинтересованите лица да направят своите предложения и становища по проекта на Правилник за дейността на Регионална Народна библиотека„Иван Вазов“ – Пловдив на е-mаil адрес: n.lemberov@plovdiv.bg или в деловодството на Община Пловдив, пл. „Стефан Стамболов” № 1.

**МОТИВИ:**

**I. Обосновка за конкретната необходимост от приемане на нов Правилник за дейността на Регионална Народна библиотека„Иван Вазов“.**

С Писмо с вх. № 23 РЗК-533/01.03.2023 г. директорът на Регионална Народна библиотека „Иван Вазов“ е информирал Община Пловдив, че във връзка с правните изисквания на Закона за обществените библиотеки и настъпилите изменения в структурата на библиотеката, се налага обновяване на Правилника за дейността на Регионална Народна библиотека „Иван Вазов“. Съгласно изискванията на чл.30 от Закона за обществените библиотеки Правилникът ще бъде издаден след утвърждаване от Министъра на културата.

**II. Причини, които налагат приемането на нов Правилник за дейността на Регионална Народна библиотека „Иван Вазов“.**

При изработването на проекта на новия Правилник за дейността на Регионална Народна библиотека „Иван Вазов“ са спазени принципите на необходимост, обоснованост, предвидимост, откритост, съгласуваност, субсидиарност, пропорционалност и стабилност.

**Принцип на необходимост**

Приемането на нов Правилник за дейността на Регионална Народна библиотека „Иван Вазов“ е необходимо с цел привеждане в синхрон с българското законодателство на основния нормативен документ на културната институция, а именно прилагане на законовите изисквания на Закона за обществените библиотеки.

**Принципът на обоснованост**

Приемането на нов Правилник се обосновава с разпоредбите на чл. 21, ал.1, т.23 и ал.2 от ЗМСМА, при спазване изискванията на чл.11, ал.3, чл.15, ал.1, чл.18а, чл.19, ал.1, чл.20, чл.26 и чл.28 от ЗНА и във връзка с чл.75, чл.76, чл.77 и чл.79 от АПК.

**Принципите на предвидимост и откритост са спазени** – проектът с мотивите и предварителната оценка са публикувани на официалния сайт на Община Пловдив за становища и предложения от заинтересованите лица.

**Принципът на съгласуваност** – чрез сайта на Община Пловдив проектът с мотивите и предварителната оценка на въздействие публично са предоставени на заинтересованите лица и експерти, като в проекта за решение, представен пред Общински съвет – Пловдив, ще бъдат взети предвид направените предложения и изготвените становища.

**Принципът на субсидиарност, пропорционалност и стабилност**

Проектът на новия Правилник за дейността на Регионална Народна библиотека „Иван Вазов е в съответствие с нормативните актове от по-висока степен. При изработване на проекта е спазен чл.18а от Закона за нормативните актове като е извършена е оценка на въздействието. Същата е прикачена към публикувания проект.

**III. Целта** на приемане на нов Правилник за дейността на Регионална Народна библиотека „Иван Вазов“ е актуализация на правните основания за функционирането на библиотеката като регионален културен институт във взаимодействие с националните и местните органи.

**IV. Финансови средства, необходими за приемане на Правилника**

Няма необходимост от допълнителни финансови средства.

**V. Очаквани резултати**

Постановките, включени в Правилника, ще утвърдят библиотеката като значима културна институция на територията на област Пловдив.

**VI. Анализ за съответствие с правото на Европейския съюз**

Проектът на нов Правилник за дейността на Регионална Народна библиотека „Иван Вазов“ е в съответствие с нормативните актове от по-висока степен, както и с тези на европейското законодателство.

Проектът на подзаконовия нормативен акт е публикуван на официалната страница на Община Пловдив на ………….. г. за обществено обсъждане. След изтичане на 30 дневния законово установен срок, постъпилите предложения и становища ще бъдат оповестени от вносителя преди приемането на акта от Общински съвет – Пловдив.

**Правни основания**: На основание разпоредбите на чл.21, ал.1, т.23 и ал.2 от ЗМСМА, при спазване изискванията на чл.11, ал.3, чл.15, ал.1, чл.18а, чл.19, ал.1, чл.20, чл.26 и чл.28 от ЗНА и във връзка с чл.75, чл.76, чл.77 и чл.79 от АПК.

**Фактически основания:** необходимостта от приемане на нов Правилник за дейността на Регионална Народна библиотека „Иван Вазов“ с цел актуализация на правните основания за функционирането на библиотеката като регионален културен институт във взаимодействие с националните и местните органи.

**ПРОЕКТ НА РЕШЕНИЕ**

1. Отменя Правилник на Регионална Народна библиотека „Иван Вазов“ – Пловдив от 2009 г.

2. Приема нов Правилник за дейността на Регионална Народна библиотека „Иван Вазов“, Приложение 1, неразделна част от настоящото решение.

**Приложения:**

1. Приложение № 1 – Правилник за дейността на Регионална Народна библиотека „Иван Вазов“.

2. Приложение № 2 – Oценка на въздействието.

3. Писмо с вх. № 23 РЗК-533/01.03.2023 г. на директора на Регионална Народна библиотека „Иван Вазов“.